Document ID: /roh_data/filtered/fineweb-2-filterrobots_roh.jsonl.gz/67626

Il Cussegl dals chantuns decida danovamain davart ina cuntraproposta
Malgrà 43'457 suttascripziuns per quest appel ha il Cussegl dals chantuns refusà la stad ina cuntraproposta tar l'iniziativa da la biodiversitad. L'atun ha il Cussegl naziunal lura insistì sin sia cuntraproposta. Ussa decida il Cussegl dals chantuns il december danovamain, sche la biodiversitad, nossa basa da viver, duai vegnir protegida svelt e meglier.
Suttascriva ussa l'appel al Cussegl dals chantuns. Sche ti has gia fatg quai, renviescha el a tes enconuschents, tes amis e parents. La protecziun da nossa basa da viver na po betg spetgar pli ditg!
Ina natira sauna e diversa è nossa basa da viver. Ella procura per aria frestga, l'impollinaziun e terrens fritgaivels. Ella garantescha uschia era noss nutriment. Ma la biodiversitad en Svizra è periclitada acutamain: passa in terz da las spezias d'animals e da plantas è en privel da svanir u gia extinct.
Che la biodiversitad è en la crisa, ha il Cussegl federal realisà. El ha suttamess al parlament ina cuntraproposta a l'iniziativa da la biodiversitad. Il Cussegl federal vegn sustegnì dal Cussegl naziunal. Er ils chantuns, las citads e las vischnancas han approvà ella. Ina pitschna maioritad da la cumissiun cumpetenta recumonda però al Cussegl dals chantuns da betg entrar en la discussiun da la biodiversitad en la crisa. E quai malgrà ch'il basegn d'agir è renconuschì e la cuntraproposta permetta da segirar svelt nossas basas da viver periclitadas.
Nus supplitgain il Cussegl dals chantuns dad entrar en la cuntraproposta. La biodiversitad è d'ina valur nunstimabla per nus, noss uffants e noss biadis. Sche nus vulain mantegnair nossas basas da viver, stuain nus agir uss.
Suttascriver ussa l'appel – grazia fitg per tes sustegn.
Questas organisaziuns han sustegnì l'appel:
Cundivider ussa!
Dapli umans che suttascrivan e pli ferm ch'è il signal. Gidas ti nus da derasar la campagna cun parter ella cun tia famiglia, tes amis, tias amias ed autras persunas che ti enconuschas?